વિદ્યાનગર સ્થિત સરદાર પટેલ યુનિવર્સિટીમાં વેરિફીકેશન માટે આવતી માર્કશીટમાં ઘણી ફેક માર્કશીટ હોવાનું ધ્યાને આવ્યું છે. યુનિવર્સિટી દ્વારા હવે વિદ્યાર્થીઓની માર્કશીટથી લઇને તમામ ડોક્યુમેન્ટ વિશ્વમાં કોઇપણ ખૂણેથી જોઇ શકાય તેમજ સરળતાથી ઉપલબ્ધ થાય તે દિશામાં યુનિવર્સિટીએ પહેલ કરી છે. જે અંતર્ગત નેશનલ એકેડેમિક ડિપોઝીટરી-એનએડી સાથે કરાર કરવામાં આવ્યો છે. જેથી હવે નોકરીદાતાને નોકરી માટે આવતાં ઉમેદવારોની માર્કશીટ અને ડોક્યુમેન્ટસ વેરિફીકેશન માટે યુનિવર્સિટીમાં મોકલાવના બદલે જાતે જ વેરિફીકેશન કરી શકશે. એમ યુનિવર્સિટીના વાઇસ ચાન્સેલર ડો.શિરીષ કુલકર્ણીએ જણાવ્યું હતું.